पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना संक्रमण ने पिछले 1 माह में किस तरह का कोहराम मचाया है, इसकी गवाही खुद आँकड़े दे रहे हैं। जिले में पिछले 1 माह से पॉजिटिविटी रेट 26 प्रतिशत रहा है, यानी कोरोना जाँच कराने वाले हर 100 व्यक्तियों में से 26 की रिपोर्ट पॉजिटिव रही है। 3 अप्रैल से 3 मई के बीच 72 हजार 950 कोरोना सैंपल जाँच के लिए भेजे गए, जिनमें से 19402 की रिपोर्ट पॉजिटिव मिली है।
3 अप्रैल के पहले तक जिले में पूरे कोरोना काल के 12 माह में कुल 19 हजार 789 मरीज मिले थे, लेकिन पिछले 1 माह में ही 19 हजार से ज्यादा मरीज मिले हैं, जिन्हें मिलाकर अब तक संक्रमित हुए लोगों की संख्या 39 हजार 191 को पार कर गई है। सोमवार को प्रशासनिक रिकॉर्ड में कोरोना से हुईं 7 मौतें दर्ज की गई हैं। इधर चिन्हित मुक्तिधामों पर 57 शवों का अंतिम संस्कार कोरोना प्रोटोकॉल से किया गया।
बीते 1 माह में एक्टिव केस
अप्रैल माह की शुरूआत में जहाँ एक्टिव केस 14 सौ के करीब थे, वहीं मई की शुरूआत में 4 हजार से भी ज्यादा एक्टिस केस बढ़ गए और संख्या 6 हजार तक पहुँच गई। हालाँकि बीत कुछ दिनों से रिकवरी रेट बढ़ने से एक्टिव केस में कमी देखी जा रही है। सोमवार को कोरोना के एक्टिव केस 5727 हो गए। प्रशासनिक रिकॉर्ड के अनुसार अब जिले में 447 व्यक्तियों ने कोरोना से जान गंवाई है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn